RHAN 1

ANSAWDD AER
PENNOD 1

TARGEDAU CENEDLAETHOL

Adrodd mewn perthynas ag adran 1
9
1
Rhaid i Weinidogion Cymru, cyn gynted ag y bo’n ymarferol ar ôl diwedd pob cyfnod adrodd, osod gerbron Senedd Cymru a chyhoeddi adroddiad ar yr ystyriaeth y maent wedi ei rhoi yn ystod y cyfnod hwnnw i osod targedau hirdymor o dan adran 1.
2
Rhaid i’r adroddiad, yn benodol, ymdrin â’r ystyriaeth a roddwyd yn ystod y cyfnod adrodd i osod targedau mewn perthynas â’r llygryddion a ganlyn—
a
amonia;
b
PM10;
c
osôn ar lefel y ddaear;
d
nitrogen deuocsid;
e
carbon monocsid;
f
sylffwr deuocsid.
3
Ond os yw rheoliadau wedi eu gwneud o dan adran 1 sy’n gosod targed mewn perthynas â llygrydd a grybwyllir yn is-adran (2), nid yw’r gofyniad yn yr is-adran honno bellach yn gymwys mewn perthynas â’r llygrydd hwnnw.
4
Yn yr adran hon, ystyr “cyfnod adrodd” yw‍—
a
y cyfnod o 2 flynedd sy’n dechrau â’r diwrnod y mae adran 1 yn dod i rym, a
b
pob cyfnod dilynol o 12 mis.
A. 9 mewn grym ar 14.4.2024, gweler a. 30(2)(c)